Unkarissa liukuhihnat hehkuvat kuumina, mutta tehtaille ei löydy työn­tekijöitä: Populisti­hallinto yrittää paikata vajetta siirto­työläisillä

Unkaria riivaa valtava työvoimapula. Sitä voisi paikata tuomalla siirtotyöläisiä vaikkapa Ukrainasta, mutta siihen eivät maahanmuuttoa raivokkaasti vastustavat kansalaiset suostu.

Asukasyhdistys luovutti Róbert Bankón johdolla (sinisessä paidassa) Székesfehérvárin kaupungin pormestarille adressin, jotta kaupunkiin ei saisi perustaa asuntoloita ukrainalaisille siirtotyöläisille.­

Székesfehérvár

Totta kai Róbert Bankó ymmärtää ongelman.

”Tämä on hyvin unkarilainen vastaus: Kyllä, mutta ei”, Bankó sanoo.

Kyllä, myös Bankón yritys kärsii pahasta työvoimapulasta. Mutta ei. Se ei käy, että työvoimapulaa helpotettaisiin ukrainalaisilla työläisillä.